ອົງດາໄລ ລາມະຮູ້ສຶກວ່າ ພະອົງ​ເປັນ​ອິດ​ສະລະ ຫລາຍຂຶ້ນກວ່າເກົ່າ(ເບິ່ງວີດີໂອ)
ອົງ ດາໄລ ລາມະກ່າວວ່າ ເຫດຜົນໃຫຍ່​ໃນການສະເດັດມາຢ້ຽມຢາມສະຫະລັດໃນຄັ້ງນີ້ ກໍ ແມ່ນເພື່ອສິດສອນສາສະໜາພຸດ.
ອົງອາໄລລາມະກ່າວວ່າ ເວລານີ້ພະອົງຮູ້ສຶກວ່າ ພະອົງເປັນອິດສະລະຫລາຍຂຶ້ນກວ່າເກົ່າ ນັບຕັ້ງແຕ່ພະອົງ ໄດ້ສະຫລະບົດບາດຂອງພະອົງໃນຖານະເປັນຜູ້ນໍາທາງການເມືອງຂອງ ລັດຖະບານທິເບດພັດຖິ່ນນັ້ນ ຊຶ່ງ ພະອົງກ່າວຕໍ່ໄປວ່າ ບັດນີ້ພະອົງກໍຈະສາມາດອຸທິດເຫື່ອ ແຮງພະອົງຊ່ວຍ ເຫລືອພວກອື່ນໆໃຫ້ມີຊີວິດຢູ່ຢ່າງຜາສຸກຫລາຍຂຶ້ນ ແລະຊ່ວຍຊຸກຍູ້ສົ່ງ ເສີມຄວາມຖືກຕ້ອງປອງດອງກັນດ້ານສາສະໜາ ຜູ້ນໍາທາງດ້ານຈິດໃຈຂອງຊາວທິເບດ ໄດ້ໃຫ້ສໍາພາດຂ່າວແກ່ວິທະຍຸວີໂອເອ ພາກພາສີຈີນ ກາງໃນວັນອັງຄານວານນີ້ ທີ່ນະຄອນຫລວງວໍຊິງຕັນດີຊີ ບ່ອນທີ່ພະອົງໄດ້ຊົງນໍາພາພວກ ທີ່ເຄົາລົບນັບຖືພະອົງ ໃນການສວດມົນພາວະນາ ແລະນັ່ງສະມາທິ ມາເປັນເວລາຫລາຍມື້ ແລ້ວນັ້ນ ອົງດາໄລລາມະກ່າວວ່າ ມັນໃຫ້ຂຶ້ນຢູ່ກັບຄະນະນໍາພາຂອງລັດຖະບານທິເບດພັດຖິ່ນທີ່ໄດ້ຖືກ ເລືອກຕັ້ງໃໝ່ນັ້ນ ວ່າ ຈະທໍາການເຈລະຈາກັບຈີນຕໍ່ໄປຫລືບໍ່ ແຕ່ພະອົງກໍພ້ອມທີ່ຈະຊ່ວຍ ເຫລືອໄດ້ ຖ້າຫາກຖືກຮ້ອງຂໍ ການສະເດັດຢ້ຽມຢາມວໍຊິງຕັນຂອງອົງດາໄລ ລາມະ ຄັ້ງນີ້ນັບວ່າເປັນເທື່ອທໍາອິດ ນັບຕັ້ງ ແຕ່ພະອົງໄດ້ຖອນອອກຈາກບົດບາດທາງການເມືອງ ຂອງພະອົງໃນເດືອນມີນາຜ່ານມາ ໃນປີກາຍນີ້ ການພົບປະກັນລະຫວ່າງອົງດາໄລ ລາມະ ກັບປະທານາທິບໍດີບາຣັກ ໂອບາ ມາ ທີ່ທໍານຽບຂາວ ໄດ້ສ້າງຄວາມໂກດແຄ້ນໃຫ້ແກ່ຈີນ ເຖິງແມ່ນທາງລັດຖະບານໂອບາມາ ໄດ້ພະຍາຍາມຢ່າງໃຫຍ່ ເພື່ອທີ່ຈະບໍ່ໃຫ້ເປັນຂ່າວດັງຫລາຍກໍຕາມ ຍັງເຫລືອເວລາອີກພຽງສີ່ມື້ ໃນການຢ້ຽມຢາມຂອງພະອົງໃນຄັ້ງນີ້ ແຕ່ກໍຍັງບໍ່ໄດ້ມີການ ປະກາດອອກມາຢ່າງເປີດເຜີຍຈາກທໍານຽບຂາວເທື່ອວ່າ ປະທານາທິບໍດີໂອບາມາມີແຜນ ການຈະພົບປະກັບພະອົງ ຫລືບໍ່ ອົງດາໄລ ລາມະ ບອກກັບວີໂອເອ ວ່າ ຖ້າພະອົງມີໂອກາດ ພະອົງກໍຈະດີໃຈທີ່ຈະໄດ້ພົບ ປະກັບປະທານາທິບໍດີໂອບາມາ ຢ່າງໃດກໍຕາມ ພະອົງຊົງກ່າວວ່າ ເຫດຜົນໃຫຍ່ໃນການ ສະເດັດມາຢ້ຽມຢາມສະຫະລັດໃນຄັ້ງນີ້ ກໍແມ່ນເພື່ອສິດສອນສາສະໜາພຸດ